12/04/2013 | Administración LocalMunicipal
Ferrol
Igualdade
Publicación ordinaria convocatoria de axudas a asociacións e entidades para o ano 2013 en réxime de concorrencia competitiva, para programas e actividades da Área de Igualdade

O Pleno do Concello de Ferrol, en sesión ordinaria, celebrada o día 28 de febreiro de 2013, acordou, entre outros, aprobar as bases da convocatoria de axudas a asociacións e entidades para o ano 2013, en réxime de concorrencia competitiva e para programas e actividades da área de igualdade. As ditas bases transcríbense literalmente, de seguido: De conformidade coas competencias atribuídas aos concellos polo art.25 da Lei 7/85, do 2 de abril, reguladora das bases do réxime local e, ao abeiro do establecido na Lei 38/2003, de 17 de novembro, xeral de subvencións, R. d 887/2006, do 21 de xullo, polo que se aproba o regulamento da Lei xeral de subvencións, Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o regulamento da Lei 9/2007, de subvencións de Galicia, e garantindo os principios de publicidade, transparencia, concorrencia, obxectividade e non discriminación, procédese á convocatoria de achegas destinadas á asociacións e entidades sen ánimo de lucro, que reúnan os requisitos establecidos nas seguintes bases reguladoras: 1. O obxecto da presente convocatoria para o ano 2013 é a concesión de axudas económicas a favor das asociacións, coa finalidade de fortalecer e consolidar o movemento asociativo e potenciar a participación social e calidade de vida das mulleres, a través das seguintes liñas: a) LIÑA 1. Promoción da Igualdade entre mulleres e homes, a través de programas dirixidos a eliminar as discriminacións e estereotipos existentes entre sexos. b) LIÑA 2. Consolidación e dinamización da vida interna das asociacións de mulleres, coa finalidade de fortalecer e consolidar o movemento asociativo feminino, con programas dirixidos a incrementar a súa participación na vida económica, laboral, políticas, social e cultural.2. Estas axudas outorgaranse en réxime de concorrencia competitiva e de acordo cos principios de publicidade, transparencia, concorrencia, obxectividade, igualdade, non discriminación, eficacia no cumprimento dos obxectivos da Concellería de Igualdade do Concello de Ferrol e eficiencia na asignación e na utilización dos recursos públicos. O importe da subvención concedida non poderá en ningún caso, illadamente ou en concorrencia con outras subvencións ou axudas, superar o custo da acción que vai desenvolver a entidade solicitante. En caso de entidades solicitantes que sexan perceptoras doutras axudas para o mesmo fin concedidas por outra entidade, deberán acreditar documentalmente a súa natureza e contía. Non serán obxecto de subvención, en ningún caso, aquelas solicitudes de entidades que solicitaran ou teñan concedida algunha axuda para o mesmo fin dentro da área da concellería de Benestar Social, Igualdade e Xuventude. As axudas obxecto da presente convocatoria financiaranse con cargo á aplicación orzamentaria para o ano 2013, 04203-23111-48000, por un importe máximo de 25.000,00 euros. Poderán ser beneficiarias das axudas as asociacións que reúnan os seguintes requisitos: 1) Estar constituídas legalmente.2) Figurar inscritas no Rexistro Municipal de Asociacións do Concello de Ferrol.3) Estar ao corrente no cumprimento das obrigas tributarias, Seguridade Social e o Concello de Ferrol.4) Cumprir os requisitos para obter a condición de beneficiarias esixidos no art.10 da Lei 9/2007, do 13 de xuño, de subvencións de Galicia.5) Os fins e obxectivos das asociacións deberán contribuír a: - Promover a igualdade entre mulleres e homes. - Promover a participación e a presenza das mulleres na vida política, económica, cultural e social. Estes fins e obxectivos deberán estar recollidos nos estatutos da asociación ou desprenderse da súa actuación xeral, polo que non serán obxecto de consideración as solicitudes de entidades que non cumpran este requisito. Consiste esta liña en promover a igualdade entre mulleres e homes, con programas dirixidos a eliminar as discriminacións e estereotipos existentes entre sexos. Consiste esta liña en dinamizar a vida interna das asociacións para os efectos de fortalecer e consolidar o movemento asociativo feminino con programas dirixidos a incrementar a súa participación na vida económica, laboral, política, social e cultural. Os gastos subvencionables deberán cumprir os seguintes requisitos: * Ser un gasto directo da acción * Adecuado aos obxectivos * Que exista constancia documental sobre a súa realización de forma verificable * Que se acredite mediante facturas ou documentos de valor probatorio equivalente con validez no tráfico xurídico mercantil ou con eficacia administrativa (ex.: nóminas, boletíns de cotización á Seguridade Social). * Que se realice e que sexa efectivamente pagado pola entidade beneficiaria entre o 1º de xaneiro de 2013 e a data establecida para a xustificación da subvención. Primeiro.- A solicitude de subvención e demais documentación, deberá presentarse no Rexistro Xeral do concello, nos modelos normalizados que figuran como anexos a estas bases. Tamén poderán presentarse por calquera dos medios establecidos no art.38.4 da Lei 30/92, do réxime xurídico das Administracións Públicas e do procedemento administrativo común. Segundo.- A solicitude será subscrita pola representante legal da entidade. Terceiro.- O prazo para a presentación de solicitudes será dun mes contado a partir do día seguinte da publicación das presentes bases no Boletín Oficial da Provincia. Cuarto.- Xunto coa solicitude (Anexo I), presentarase a seguinte documentación, que será imprescindible para a súa valoración: a) Anexo II: certificación expedida pola secretaría da entidade, acreditativa da identidade da súa representación legal. b) Anexo III: memoria explicativa da entidade, non sendo admitidas aquelas memorias que non sexan realizadas segundo o dito anexo. c) Anexo IV: memoria das actividades realizadas no ámbito das políticas de igualdade nos últimos dous anos en que deberá constar, cando menos, o nome da actividade realizada, o ano, o número de horas, o número de persoas participantes, os contidos impartidos, e os obxectivos. Declaración responsable asinada pola representante legal da entidade, en que se exprese a non concorrencia dalgunha das circunstancias a que se refire o art.10 da Lei 9/2007, do 10 de xuño, de subvencións de Galicia. Declaración de estar de acordo coas actuacións de control e supervisión destas axudas que poda levar a cabo o concello de Ferrol. Compromiso de utilización da lingua galega. Declaración responsable acerca da veracidade dos datos relativos á titularidade da conta bancaria consignados na solicitude. Autorización expresa á concellería de Igualdade para que realice as comprobacións oportunas que acrediten a veracidade dos datos ou documentos achegados. e) Anexo VI: declaración do conxunto de todas as solicitudes de axudas concedidas e/ou solicitadas para o mesmo proxecto procedentes das distintas administracións públicas ou doutros entes públicos ou privados. f) Anexo VII: orzamento desagregado onde consten os custos estimados dos conceptos para os cales se solicita a subvención. g) Anexo VIII: programa que se vai realizar h) Fotocopia compulsada da tarxeta de identificación fiscal da entidade. i) Fotocopia compulsada dos estatutos da entidade. Quinto.- As entidades ateranse ás especificacións destas bases para a elaboración e presentación da súa solicitude, empregando obrigatoriamente os anexos normalizados para os documentos sinalados nesta base. Estes formularios presentaranse no seu formato orixinal. Así mesmo a documentación deberá presentarse ordenada e seguindo a orde que figura nestas bases, para os efectos de facilitar o traballo do órgano instrutor do expediente e prestar celeridade ao procedemento. Sexto.- Número de inscrición no Rexistro Municipal de asociacións do Concello de Ferrol, dato que será verificado por parte do órgano instrutor. Sétimo.- Declaración responsable de estar ao corrente coas obrigas tributarias co Estado, Seguridade Social e concello de Ferrol. A presentación da solicitude implica o coñecemento e a aceptación destas bases reguladoras e comporta a autorización da entidade solicitante para que o órgano concedente consulte os datos de identidade da representante legal que asina a solicitude e para que obteña de forma directa a acreditación do cumprimento das súas obrigas tributarias e coa Seguridade Social, a través de certificacións telemáticas. Primeiro. A instrución dos procedementos correspóndelle ao Negociado de Igualdade do concello de Ferrol. Segundo. O órgano instrutor realizará de oficio cantas actuacións xulgue necesarias para a determinación, coñecemento e comprobación dos datos en virtude dos cales se debe formular proposta de resolución. Terceiro. De conformidade co establecido no artigo 71 da Lei 30/92, do 26 de novembro, de réxime xurídico das administracións públicas e do procedemento administrativo común, se a solicitude non reúne algún dos requisitos esixidos na presente convocatoria, ó órgano instrutor requirirá a entidade para que, nun prazo de dez días hábiles, emenden a falta ou acheguen os documentos preceptivos. Neste requirimento farase indicación expresa de que, se así non o fixeren, se terán por desistidas da súa petición, logo da correspondente resolución. Cuarto. Sen prexuízo do disposto no parágrafo anterior, poderáselle requirir á entidade solicitante que achegue cantos datos, documentos complementarios e aclaracións resulten necesarios para a tramitación e resolución do procedemento. Quinto. Unha vez revisadas as solicitudes e emendas feitas, aqueles expedientes administrativos que reúnan todos os requisitos e a documentación necesaria, será remitidos á comisión encargada da súa valoración. Creárase unha Comisión de Valoración, que estará composta por: Presidenta: a concelleira de Igualdade. Vocais: dúas/dous traballadoras/es designados pola concelleira delegada da Área de Benestar Social, Igualdade e Xuventude. Secretaria: a xefa do Negociado de Igualdade. Se por calquera causa algunha das persoas que compoñen a comisión non poderán asistir ás sesións, será substituída por quen designe o órgano competente para o outorgamento da axuda. Unha vez avaliadas as solicitudes segundo os criterios establecidos na base 11ª, a comisión de valoración elevará proposta de concesión ao órgano competente para resolver. Nesta proposta figurarán as solicitudes propostas para obter axuda e o importe para cada unha delas. Na valoración das solicitudes admitidas, teranse en conta os seguintes criterios, e de acordo coas ponderacións e incentivos sinalados de seguido: a) Calidade técnica do programa presentado, o cal deberá recoller de modo expreso, de ser o caso, como se atenden necesidades específicas das persoas con discapacidade no seu deseño e/ou desenvolvemento. Ata 30 puntos, segundo a seguinte desagregación: - Xustificación da súa necesidade:. ata 10 puntos. - Formulación de obxectivos:. ata 8 puntos. - Metodoloxía e desenvolvemento do programa:. ata 5 puntos. - Duración:. ata 4 puntos. - Indicadores de avaliación:. ata 3 puntos. b) Actividades organizadas por colaboración, coordinación e solidariedade con outras entidades, asociacións e/ou administracións públicas (ata 9 puntos), actividades dirixidas ao empoderamento da muller (ata 9 puntos), e memoria da actividade (ata 2 puntos). Para os efectos de valoración teranse en conta só aquelas actividades que acrediten a súa inequívoca vinculación coa información, sensibilización ou formación en materia de igualdade e cuxa duración total sexa de 5 horas como mínimo. − Ata 20 puntos (0,20 puntos por cada hora de duración). c) Achega de fondos propios para o mantemento ou funcionamento da entidade. Ata 15 puntos, segundo a seguinte desagregación: − Ata o 25% do orzamento total: 5 puntos. − Máis do 25% e ata o 50% do orzamento total: 10 puntos. − Máis do 50% do orzamento total: 15 puntos. d) Números de persoas destinatarias das accións. Ata 10 puntos, segundo a seguinte desagregación: − Ata 25 persoas: 3 puntos. − De 26 a 50 persoas: 6 puntos. − Máis de 50 persoas: 10 puntos. e) Emprego da lingua galega: 1 punto. f) Fomentar aptitude e actitudes a prol da sensibilización en materia de xénero, ata un máximo de 1 punto. (En calidade de incentivo). g) Modificación dos estereotipos sexistas que asignen de xeito automático tarefas, decisións e responsabilidades das persoas en función del sexo, ata un máximo de 1 punto. (En calidade de incentivo). h) Grao de innovación do proxecto, ata un máximo de 2 puntos. (En calidade de incentivo). a) Calidade técnica do programa presentado, o cal deberá recoller de modo expreso, de ser o caso, como se atenden necesidades específicas das persoas con discapacidade no seu deseño ou desenvolvemento. Ata 30 puntos, segundo a seguinte desagregación: -Xustificación da súa necesidade:. ata 10 puntos. - Formulación de obxectivos:. ata 8 puntos. - Metodoloxía e desenvolvemento do programa:. ata 5 puntos. - Duración:. ata 4 puntos. - Indicadores de avaliación:. ata 3 puntos. b) Actividades organizadas por colaboración, coordinación e solidariedade con outras entidades, asociacións e/ou administracións públicas (ata 15 puntos), grao de innovación do proxecto (ata 3 puntos), e memoria da actividade (ata 2 puntos). Para os efectos de valoración teranse en conta só aquelas actividades que acrediten a súa inequívoca vinculación coa información, sensibilización ou formación en materia de igualdade e cuxa duración total sexa de 5 horas como mínimo: - Ata 20 puntos (0,20 puntos por cada hora de duración). c) Achega de fondos propios para o mantemento e/ou funcionamento da entidade. Ata 15 puntos, segundo a seguinte desagregación: - Ata o 25% do orzamento total: 5 puntos. - Máis do 25 % e ata o 50% do orzamento total: 10 puntos. - Máis do 50% do orzamento total: 15 puntos. d) Números de persoas destinatarias das accións. Ata 10 puntos, segundo a seguinte desagregación: -Ata 25 persoas: 3 puntos. -De 26 a 50 persoas:6 puntos. -Máis de 50 persoas: 10 puntos. e) Emprego da lingua galega: 1 punto. f) Incorporación de socias menores de 40 anos de idade, nos últimos dous anos: ata un máximo de 2 puntos (en calidade de incentivo). g) Incorporación de socias maiores de 65 anos de idade, nos últimos dous anos: ata un máximo de 1 punto (en calidade de incentivo). h) Incorporación de mulleres con discapacidade: ata un máximo de 1 punto (en calidade de incentivo). i) Apoio a asociacións de nova ou recente creación: 2 puntos para aquelas que teñan unha antigüidade non superior a un ano, na data de remate de presentación de solicitudes (en calidade de incentivo). Avaliadas as solicitudes segundo os criterios establecidos na base 11ª, o órgano instrutor, examinada a proposta da comisión de valoración, elevará unha proposta de resolución, que lles será notificada ás entidades beneficiarias no prazo máximo de catro meses, contados a partir do día seguinte ao da publicación das presentes bases no Boletín Oficial da Provincia. As resolucións expresas ou presuntas ditadas ao abeiro das presentes bases, poñerán fin á vía administrativa e contra elas poderán interpoñerse os recursos establecidos na lexislación administrativa, sen prexuízo de que as entidades interesadas poidan exercer calquera outro que consideren procedente. Toda alteración das condicións tidas en conta para a concesión de subvención, e, en todo caso, a obtención concorrente de subvencións ou axudas outorgadas por outra área do concello, outras administracións públicas ou entes públicos ou privados, poderá dar lugar á modificación da resolución de concesión, tal e como se establece no artigo 17.4 da Lei 9/2007, do 13 de xuño, de subvencións de Galicia. As entidades beneficiarias das axudas quedan obrigadas a observar o disposto no artigo 11 da Lei 9/2007, do 13 de xuño, de subvencións de Galicia, e demais normativa aplicable, e especificamente o seguinte: a) Realizar a actividade ou conduta que fundamenta a concesión da subvención, sen que proceda ningún cambio no obxecto para o cal se concedeu a axuda. b) Acreditar ante a entidade concedinte a realización da acción subvencionada, así como o cumprimento dos requisitos e condicións que determinen a concesión ou goce da axuda. c) Comunicarlle ao órgano concedente calquera variación das condicións tidas en conta para a concesión da subvención, así como dos compromisos e obrigas asumidos polas entidades beneficiarias e, de ser o caso, a obtención concorrente de subvencións ou axudas para a mesma finalidade procedentes de calquera Administración Públicas ou ente público nacional ou internacional. d) Someterse as actuacións de supervisión e control da concellería de Igualdade do concello de Ferrol. e) Dar a adecuada publicidade do carácter público do financiamento en todas as actuacións que deriven da execución do proxecto.1. Para os efectos previstos nesta convocatoria, está permitida a subcontratación total ou parcial da acción subvencionada, entendendo por esta a concertación con terceiras persoas da execución total ou parcial da acción que constitúe o obxecto da subvención.2. Todo procedemento de contratación deberá respectar os principios de transparencia, publicidade e libre concorrencia. Es especial, e segundo o artigo 29.3 da Lei 9/2007, do 13 de xuño, cando o importe do gasto que se vai subcontratar supere a contía de 12.000 euros, no suposto de prestación de servizos por empresas de consultoría ou asistencia técnica, a entidade beneficiaria deberá solicitar como mínimo tres ofertas de diferentes provedores, con carácter previo á contratación do compromiso para a prestación do servizo, agás no caso de que polas especiais características dos gastos non exista no mercado suficiente número de entidades ou que os gastos se realizasen con anterioridade á solicitude de subvención.3. Os/as subcontratistas quedarán obrigadas/os soamente ante a entidade beneficiaria, que asumirá a total responsabilidade da execución da actividade afronte á Administración. A organización e materialización das accións obxecto de subvención será responsabilidade exclusiva da entidade beneficiaria. A actuación do Concello de Ferrol quedará limitada quedará limitada ao seu outorgamento e a garantir o cumprimento da normativa en materia de axudas públicas.1. As entidades destinatarias das axudas quedarán obrigadas a destinar os fondos percibidos á finalidade concreta para a que foron concedidos. O Concello de Ferrol poderá comprobar, cando o considere conveniente, o cumprimento da finalidade da axuda.2. Para os efectos de xustificación, a entidade beneficiaria deberá presentar a seguinte documentación nos lugares sinalados no base 7ª, tendo como prazo máximo para presentala ata o 15 de novembro de 2013. a) Solicitude de cobramento asinada segundo o modelo do anexo IX. b) Unha relación dos gastos realizados, onde conste a natureza e o importe de cada un deles, coa identificación do acredor e do documento, data de emisión e data de pagamento. Esta relación deberá ser expedida pola secretaría da entidade co visto e prace da presidencia, segundo o modelo que se achega como anexo X. c) As facturas orixinais ou documentos de valor probatorio dos gastos realizados. Estes documentos deberán estar emitidos conforme a normativa aplicables e irán acompañados dos xustificantes bancarios de pagamento e, de ser o caso, dos xustificantes de ter aboado as cotas, taxas ou impostos correspondentes. As facturas deberán traer o IVE desagregado. d) Declaración complementaria do conxunto das axudas solicitadas, tanto as aprobadas ou concedidas, como as pendentes de resolución, das distintas administracións públicas ou de calquera dos seus organismos, e do concello de Ferrol. e) Memoria de execución do programa, que deberá recoller, como mínimo: * Descrición das actividades desenvolvidas (datas de realización, duración, contidos e metodoloxía empregada no seu desenvolvemento). * Valoración do cumprimento dos obxectivos. * Indicación de como se atenderon as necesidades das persoas con discapacidade (se fora o caso). * Publicidade e divulgación que se realizou. * Número de persoas participantes desagregadas por sexo. * Número de mulleres participantes con algún tipo de discapacidade. * Número de mulleres participantes maiores de 65 anos. f) No suposto de que se contraten monitoras/es para a realización dos programas, a xustificación deste gasto farase por calquera das seguintes formas: se as actividades as desenvolven empresas externas e/ou profesionais autónomos/as, presentaranse facturas ou recibos de honorarios, onde consten, de forma detallada as actividades desenvolvidas; no caso de que a entidade solicitante contrate directamente o monitor/a das actividades, será necesario presentar as nóminas da persoa ou persoas contratadas, así como acreditar o ingreso en concepto de retención á conta do IRPF e os documentos xustificativos de ingreso dos seguros sociais. g) Declaración de que as actividades foron desenvolvidas en lingua galega, de ser o caso. h) Copia do material impreso usado para a difusión do programa subvencionado, que incorporara de forma visible, o logotipo do concello de Ferrol. i) Un exemplar de todos os materiais elaborados (carteis, folletos, enquisas, material didácticos, fotografías). j) As facturas, documentos de valor probatorio equivalente e/ou documentos substitutivos, presentaranse en orixinal para a súa conformidade e para seren selados polo concello de Ferrol, cun selo que indicará o procedemento para o que se presentan e a imputación á subvención concedida. k) A xustificación do pagamento das facturas, documentos equivalentes e/ou substitutivos, farase mediante xustificantes bancarios (xustificante de transferencia bancaria, certificación bancaria; no caso de pagamentos mediante cheque bancario, que será sempre nominativo, xuntarase a este a copia do extracto bancario onde figure o cargo en conta do dito cheque) en que consten o número de factura obxecto de pagamento, a identificación da persoa pagadora e da destinataria do pagamento, que deberá coincidir coa persoa, empresa ou entidade que emite a factura. No caso de que un xustificante de pagamento inclúa varias facturas, deberán identificarse no documento do pagamento as facturas das que é obxecto. No caso de que a xustificación sexa incorrecta e/ou incompleta requirirase a entidade para que corrixa os erros ou defectos observados e/ou achegue os documentos solicitados no prazo de dez días, e advertiráselle que, de non facelo, se procederá, logo de resolución, á revogación da subvención, e, de ser o caso, ao reintegro da contía percibida. Nos suposto nos que o custo total definitivo da acción subvencionada, sufra unha minoración respecto do que se tomou en consideración para calcular a subvención, ou cando a cantidade xustificada mediante documentos acreditativos do gasto fose inferior á da axuda concedida, efectuarase a correspondente e proporcional diminución no montan te da subvención. Todos os documentos que se deriven deste procedemento, redactaranse en lingua galega, ase como todas as publicacións e anuncios (rótulos, indicadores na rúa, publicidade de calquera tipo, etc.). En todo aquilo no establecido nas presentes base, será de aplicación a Lei 38/2003, do 17 de novembro, xeral de subvencións, Lei 9/2007, do 13 de xuño, de subvención de Galicia, os regulamentos que as desenvolven e demais lexislación concordante.” O que se fai público para xeral coñecemento. Ferrol, 25 de marzo de 2013 O alcalde en funcións José Manuel Vilariño Anca